7.pielikums

Ministru kabineta

2015.gada \_\_\_.\_\_\_\_\_\_\_\_ noteikumiem Nr.\_\_\_

**Studiju virziena pašnovērtējums**

Pašnovērtējuma ziņojumu raksta

1) izklāstot to noteiktajā secībā, sniedzot pamatojumu un atsauces izteiktajiem apgalvojumiem;

2) ievērojot valsts valodas literārās un gramatikas normas, juridisko un akadēmisko terminoloģiju un pareizrakstības prasības;

3) novērtējot iepriekšējā periodā sasniegto un nākotnes perspektīvas.

**I. Studiju virziena pašnovērtējuma struktūra**

1.Studiju virziena pašnovērtējums sastāv no:

1.1. studiju virziena raksturojuma augstskolā vai koledžā kopumā;

1.2. katras studiju virzienam atbilstošās studiju programmas (turpmāk – studiju programma) raksturojuma;

1.3. kopsavilkuma par studiju virziena un tam atbilstošo studiju programmu līdzšinējās attīstības novērtējuma un attīstības plāniem un ilgtspēju;

1.4. studiju virziena pašnovērtējuma ziņojuma pielikumiem.

**II. Studiju virziena raksturojums**

2. Studiju virziena attīstības stratēģija, kopīgie mērķi un to saistība ar augstskolas vai koledžas kopējo attīstības stratēģiju. Stratēģiskās attīstības dokumenti nav jāpievieno, ja ir norāde uz tīmekļa vietni, kur šī informācija ir publiski pieejama.

3. Studiju virzienam atbilstošo studiju programmu kopa, tās attīstības pamatprincipi, perspektīvais novērtējums no Latvijas attīstības plānošanas dokumentos noteikto valsts attīstības prioritāšu viedokļa.

4. Studiju virziena un studiju programmu atbilstība darba tirgus pieprasījumam, darba devēju aptaujas rezultāti.

5. Studiju virziena stipro un vājo pušu, iespēju un draudu analīze.

6. Studiju virziena vadība: pārvaldības struktūra.

7. Studiju virziena resursi (tai skaitā finanšu resursi) un materiāltehniskais nodrošinājums:

7.1. finanšu resursi studiju virzienam atbilstošo studiju programmu īstenošanas nodrošināšanai, kā arī akadēmiskā personāla pētnieciskās (radošās) darbības nodrošināšanai. Finanšu resursu izmantošanas kontrole un ilgtspēja. Vai ir paredzēts piešķirt finansējumu literatūras iegādei un elektronisko datubāzu abonēšanai;

7.2. studiju virzienā iesaistītā augstskolas vai koledžas akadēmiskā personāla kvalifikācija, to atbilstība studiju virzienam atbilstošo studiju programmu īstenošanai;

7.3. studiju virziena metodiskais, informatīvais (tai skaitā bibliotēkas resursu) un materiāltehniskais nodrošinājums, tā atbilstība apgūstamo profesiju reglamentējošo normatīvo aktu prasībām.

8. Zinātniskās pētniecības (radošās darbības) īstenošana studiju virziena ietvaros, tajā skaitā, pētniecības institucionālā organizācija, studiju virziena īstenošanā iesaistītā akadēmiskā personāla pētnieciskā (radošā) darbība, studējošo iesaistīšana pētniecības (radošajos) projektos, kā arī dalība starptautiskajos projektos, Latvijas Zinātnes padomes un citu institūciju finansētajos projektos pārskata periodā.

9. Informācija par ārējiem sakariem:

9.1. sadarbība ar darba devējiem, profesionālajām organizācijām Latvijā un ārvalstīs;

9.2. augstskolas vai koledžas starptautiskās sadarbības un internacionalizācijas politika studiju virziena īstenošanas kontekstā, tās īstenošana un ietekme uz studiju un pētniecības procesu;

9.3. studējošo, akadēmiskā personāla starptautiskās apmaiņas kvantitatīvie rādītāji;

9.4. sadarbība ar Latvijas un ārvalstu augstskolām un koledžām, kuras īsteno līdzīgus studiju virzienus un līdzīgas studiju programmas, tajā skaitā, vai augstskolai vai koledžai ir sadarbība ar citām augstskolu vai koledžu bibliotēkām;

9.5. studiju programmas vai institūcijas starptautiskie sertifikāti, akreditācijas u.tml.

10. Kvalitātes nodrošinājums un garantijas:

10.1. ikgadēja studiju virziena un tam atbilstošo studiju programmu pozitīvo un negatīvo iezīmju, izmaiņu, attīstības iespēju un plānu apspriešana, iekšējās pašnovērtēšanas un kvalitātes pilnveidošanas sistēmas nepārtraukta darbība;

10.2. iekšējās kvalitātes nodrošināšanas sistēmas atbilstība prasībām, kas noteiktas Standartos un vadlīnijās kvalitātes nodrošināšanai Eiropas augstākās izglītības telpā, ko izstrādājusi Eiropas asociācija kvalitātes nodrošināšanai augstākajā izglītībā;

10.3. studiju turpināšanas iespējas un finansiālās garantijas gadījumā, ja likvidē vai reorganizē kādu no studiju virzienam atbilstošajām studiju programmām vai notiek citas izmaiņas.

**III. Studiju programmas raksturojums**

11. Studiju programmas nosaukums, iegūstamais grāds, profesionālā kvalifikācija vai grāds un profesionālā kvalifikācija, mērķi un uzdevumi.

12. Studiju programmas paredzētie studiju rezultāti.

13. Uzņemšanas noteikumi, īpaši norādot prasības, uzsākot studiju programmu un, ja studiju programmu paredzēts īstenot svešvalodās, ir noteikta reflektantu svešvalodu zināšanu pārbaude.

14. Studiju programmas plāns (studiju kursu un studiju moduļu saraksts un to apjoms kredītpunktos, sadalījums pa studiju programmas obligātās, ierobežotās izvēles vai brīvās izvēles daļām, norādot to apjomu kredītpunktos, īstenošanas plānojums).

15. Studiju programmas praktiskā īstenošana (izmantotās studiju metodes un formas, tālmācības metožu izmantošana). Vērtēšanas sistēma (izglītības kritēriji un vērtēšanas metodes studiju rezultātu sasniegšanai un novērtēšanai, pārbaudes formas un kārtība).

16. Studiju programmas absolventu nodarbinātības perspektīvas, pamatojot atzinumus ar atsaucēm uz informācijas avotiem.

17. Iepriekšējā studiju virziena akreditācijā (ja tāda ir bijusi) vai studiju programmas licencēšanas ietvaros konkrētajai studiju programmai saņemto ieteikumu, ja tādi ir bijuši, ieviešana.

18. Pielikumi studiju programmas raksturojumam:

18.1. studiju kursu un studiju moduļu (ja tādi ir) apraksti, pievienojot studiju kursu aprakstus tajās valodās, kurās tiek īstenotas studijas;

18.2. studiju programmas satura atbilstība valsts akadēmiskās izglītības standartam vai profesijas standartam un profesionālās augstākās izglītības valsts standartam un citiem normatīvajiem aktiem augstākajā izglītībā, tajā skaitā, ja iegūstamā kvalifikācija ir reglamentēta profesija;

18.3. studiju programmas izmaksas un to kalkulācija;

18.4. salīdzinājums ar vienu tāda paša līmeņa un tādam pašam studiju virzienam atbilstošu Latvijas (ja līdzīga studiju programma Latvijā tiek īstenota) un vismaz divām Eiropas Savienības valsts atzītu augstskolu vai koledžu studiju programmām;

18.5. informācija par studējošajiem visā pārskata periodā:

18.5.1. studējošo skaits, to norādot sadalījumā pa studiju programmas īstenošanas veidiem, formām, atsevišķi norādot tālmācību, valodām, filiālēm;

18.5.2. pirmajā studiju gadā imatrikulēto studējošo skaits;

18.5.3. absolventu (ja tādi ir) skaits;

18.6. studējošo apmierinātības ar studiju kvalitāti aptauju rezultātu kopsavilkums un to izmantošana studiju programmu kvalitātes uzraudzībā;

18.7. absolventu apmierinātības ar studiju kvalitāti aptauju rezultātu kopsavilkums un to izmantošana studiju programmu kvalitātes uzraudzībā;

18.8. studējošo pašpārvalde un līdzdalība studiju procesa pilnveidošanā.

**IV. Kopsavilkums par studiju virziena attīstības plāniem**

19. Studiju virziena un studiju programmu perspektīvais novērtējums, ņemot vērā nacionāla līmeņa attīstības plānošanas dokumentos izvirzītās valsts attīstības prioritātes, Latvijas uzdevumus Eiropas Savienības kopējo stratēģiju īstenošanā, kā arī studiju programmas atbilstība Eiropas augstākās izglītības telpas veidošanas rekomendācijām.

**V. Studiju virziena pašnovērtējuma pielikumi**

20. Studiju programmu uzskaitījums, norādot to apjomu kredītpunktos, studiju veidu, formu, tajā skaitā, atsevišķi norādot tālmācību, īstenošanas valodu un vietu, iegūstamo grādu, grādu un profesionālo kvalifikāciju vai profesionālo kvalifikāciju.

21. Studiju virziena īstenošanā iesaistītā akadēmiskā personāla uzskaitījums, norādot tā kvalifikāciju un pienākumus, tai skaitā studiju programmu un tās daļu, kuru katrs no akadēmiskā personāla īstenos.

22. Studiju virziena īstenošanā iesaistītā akadēmiskā personāla galveno zinātnisko publikāciju, radošās darbības un sagatavotās mācību literatūras saraksts pārskata periodā.

23. Studiju virziena īstenošanā iesaistīto struktūrvienību (piemēram katedru, profesoru grupu, laboratoriju, institūtu) uzskaitījums, norādot to uzdevumus studiju virziena un konkrētu studiju programmu īstenošanā.

24. Studiju virziena īstenošanā nepieciešamā mācību palīgpersonāla raksturojums, norādot tā uzdevumus studiju virziena un konkrētu studiju programmu īstenošanā.

25. Studiju virziena īstenošanā iesaistītā akadēmiskā personāla zinātniskās pētniecības vai mākslinieciskās jaunrades biogrāfijas Europass formātā.

26. Prakses līgumi vai tās personas izsniegtas izziņas, kas nodrošinās prakses vietas, kā arī prakses nolikumi.

27. Rakstiskas vienošanās ar iesaistīto augstskolu vai koledžu par kopīgas studiju programmas izstrādi un īstenošanu, ja studiju virzienam atbilst kopīgā studiju programma.

28. Dokumenti, kas apliecina, ka kopīgā studiju programma ir atzīta attiecīgajā ārvalstī noteiktajā kārtībā, ja studiju virzienam atbilst kopīgā studiju programma, kura tiek īstenota kopā ar ārvalsts augstskolu vai koledžu.

29. Ja studiju virziens jau iepriekš ir ticis akreditēts, informāciju par iepriekšējā studiju virziena akreditācijā izteikto ieteikumu ieviešanas rezultātiem un konstatēto trūkumu novēršanu.

30. Citi dokumenti pēc augstskolas vai koledžas ieskatiem.

Izglītības un zinātnes ministre M.Seile

Iesniedzējs:

Izglītības un zinātnes ministre M.Seile

Vizē:

Valsts sekretāra vietniece –

Politikas iniciatīvu un attīstības

departamenta direktore,

valsts sekretāra pienākumu izpildītāja L. Lejiņa

29.06.2015.

1114

I.Stūre, 67047899

Inese.Sture@izm.gov.lv